
Kapitel 1


Hvem er Dovne Dorit?


Langt inde i skoven, så langt inde, at der aldrig kommer nogen mennesker. Der bor Dovne Dorit. Dovne Dorit er en slange, hun elsker at dovne, og dase og sove. Faktisk er det bedste i hele verden at sove, synes Dovne Dorit. Hun finder altid en god plads i solen, så hun rigtig kan ligge og varme sig ved dens stråler.


Der ligger hun og daser og dovner og sover.


Men idag skal vi høre, hvad der skete, den dag Dovne Dorit fik Kuk.


[image: ]










Kapitel 2


Klar - parat - FERIE


Der var en vældig uro i skoven. Alle dyrene var i fuld gang med at pakke, for nu var det efterår, og de skulle med bussen ned til de varme lande.

Fuglene pudsede deres fjer en ekstra gang.

Hr. og fru Pindsvin skiftedes til at spidse hinandens pigge, for der var alt for langt om på ryggen til, at de selv kunne nå.

